Eesti 1936. aasta taliolümpiamängudel

Eesti osales 1936. aasta taliolümpiamängudel Garmisch-Partenkirchenis 5 sportlasega neljal spordialal.

Eestit esindasid murdmaasuusataja Vello Kaaristo (Vassili Krassikov), mäesuusataja Karin Peckert-Forsman, iluuisutajad Helene Michelson ja Eduard Hiop ning kiiruisutaja Aleksander Mitt. Eesti sportlased jäid medalita.

Karin Peckert-Forsman ja Helene Michelson olid esimesed Eesti naissportlased olümpiamängudel, neist esimesena võistles Karin Peckert-Forsman.

Olümpiamängude avatseremoonial kandis Eesti lippu Eesti Panga direktor Johannes Rosenfeldt, kes sportlasena ei osalenud.

Viited

1936. aasta taliolümpiamängud
Eesti taliolümpiamängudel